CELEX: 32019R0821
Language: hu
Date: 2019-03-12 00:00:00
Title: A Bizottság (EU) 2019/821 felhatalmazáson alapuló rendelete (2019. március 12.) a Szamoai Független Állam I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról

22.5.2019   
               
               
                  HU
               
               
                  Az Európai Unió Hivatalos Lapja
               
               
                  L 134/12
               
            
         A BIZOTTSÁG (EU) 2019/821 FELHATALMAZÁSON ALAPULÓ RENDELETE
         (2019. március 12.)
         a Szamoai Független Állam I. mellékletbe való felvétele érdekében az (EU) 2016/1076 európai parlamenti és tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2016. június 8-i (EU) 2016/1076 európai parlamenti és tanácsi rendeletre (1), és különösen annak 2. cikke (2) bekezdésére,
         mivel:
         
                     (1)
                  
                  
                     Az (EU) 2016/1076 rendelet I. melléklete felsorolja azokat az országokat, amelyekre alkalmazandók a rendeletben szereplő piacra jutási rendelkezések.
                  
               
                     (2)
                  
                  
                     2018. december 6-án a Tanács az Unió nevében jóváhagyta Szamoa csatlakozását az Unió és a csendes-óceáni államok közötti átmeneti gazdasági partnerségi megállapodáshoz. Szamoa csatlakozási okmányának letétbe helyezését követően az átmeneti gazdasági partnerségi megállapodás 2018. december 31-től kezdve ideiglenesen alkalmazandó az Unió és Szamoa között.
                  
               
                     (3)
                  
                  
                     A Szamoai Független Államot ezért fel kell venni az I. mellékletbe,
                  
               ELFOGADTA EZT A RENDELETET:
         
            1. cikk
            Az (EU) 2016/1076 rendelet I. melléklete a következőkkel egészül ki a „SAINT VINCENT ÉS GRENADINE-SZIGETEK” szövegrész után:
            
               „SZAMOAI FÜGGETLEN ÁLLAM”.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 12-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 185., 2016.7.8., 1. o.